OpenLLM-France/wikimedia huggingface dataset:
# Soldadura per xoc

La soldadura per xoc és una forma particular de la soldadura per punts, utilitzada per unir làmines d'acer inoxidable.
S'aconsegueix prement les dues peces entre si i fent passar a través d'elles un corrent elèctric molt fort durant un lapse molt breu. En utilitzar la quantitat exacta de corrent elèctric i el temps exacte per als materials a unir, s'aconsegueix una petita zona en la qual les dues peces metàl·liques es fonen i solidifiquen en una sola. La tècnica va ser inventada a 1932 per Earl J. Ragsdale, un enginyer mecànic que treballava per a l'empresa Budd, amb el propòsit d'unir peces d'acer inoxidable utilitzades per construir el tren Pioneer Zephyr. El 1934 va rebre una patent.

## Referències

* ↑ The Welding Engineer, 33, 1948, pàg. 87.
* ↑ Cobb, Harold M. The History of Stainless Steel (en anglès). ASM International, 2010, p. 290. ISBN 9781615030118.
# Atemptat a Makhatxkalà

L'atemptat a Makhatxkalà va ser un incident de l'1 de juliol de 2005 en el qual almenys 11 membres d'una unitat d'elit, que pertany al Ministeri d'Interior de la Federació Russa, van morir i 25 persones van resultar ferides en l'atac amb bomba fora d'un bany públic a Makhatxkalà, Daguestan.

## Referències

* ↑ «Incident Summary for GTDID: 200507010001». [Consulta: 3 març 2018].
* ↑ Chivers, C. j. «10 Russian Commandos Killed by Bombing in Restive Region», 02-07-2005. [Consulta: 3 març 2018].
* ↑ «Daghestan: Anatomy Of A Permanent Crisis». [Consulta: 3 març 2018].
# Atemptat a l'Aeroport d'Istanbul del 28 de juny de 2016

El 28 de juny de 2016, es van escoltar explosions i trets a l'Aeroport Internacional Atatürk a Istanbul, Turquia. Diverses persones van morir i resultar ferides. El tiroteig va ocórrer a l'aparcament de l'aeroport, mentre que les explosions van passar a la Terminal d'Arribades Internacionals i semblen haver estat causades per suïcides. Alguns informes indiquen que les explosions van ocórrer en diferents parts de l'aeroport.
Quatre persones armades van ser vistes anant-se'n del lloc dels fets després de les explosions. Van morir almenys 36 persones i 170 van resultar ferides. Hi ha 13 estrangers entre els morts.
Dues persones es van fer explotar abans de passar pels escàners de raigs X al control de seguretat, després que la policia els disparés per intentar neutralitzar-los.

## Referències

* ↑ «Turkey: Dozens killed in explosions at Ataturk Airport». www.aljazeera.com, 29-06-2016 [Consulta: 29 juny 2016].
* ↑ «The Latest: PM: 36 people, 3 bombers dead in Istanbul attack». Associated Press, 28-06-2016 [Consulta: 28 juny 2016]. Arxivat 30 de juny 2016 a Wayback Machine. «Còpia arxivada». Arxivat de l'original el 2016-06-30. [Consulta: 29 juny 2016].
* ↑ «Turkey Justice Minister: 147 injured. #Istanbul #greta». Fox News. [Consulta: 29 juny 2016].
* 1 2 3 «Blast and gunfire 'at Istanbul airport'». BBC. [Consulta: 28 juny 2016].
* 1 2 3 4 «Explosions reported at Istanbul's Ataturk Airport». Russia Today. [Consulta: 28 juny 2016].
* ↑ «Istanbul Ataturk airport attack: At least 10 reported dead».
* 1 2 «BREAKING NEWS: Two explosions and gunfire at Istanbul's Ataturk airport cause multiple injuries». Daily Mail. [Consulta: 28 juny 2016].
* ↑ http://www.hurriyet.com.tr/son-dakika-ataturk-havalimaninda-patlama-meydana-geldi-40123515
* ↑ http://www.bfmtv.com/international/attentat-d-istanbul-un-iranien-et-un-ukrainien-premiers-morts-etrangers-998187.html
* ↑ Matt Payton. «Turkey airport attack: Ten dead after explosions and gunfire reported at Ataturk International airport in Istanbul». The Independent. [Consulta: 28 juny 2016].

## Vegeu també

* Atemptats de Brussel·les de març de 2016
# Atletisme als Jocs Olímpics d'Estiu de 1896 - Llançament de disc homes

Atletisme als Jocs Olímpics d'Estiu 1896 :
| Proves de pista |||||||
| 100 m | homes |
| 400 m | homes |
| 800 m | homes |
| 1.500 m | homes |
| 110 m tanques | homes |
| Curses de carretera |||||||
| Marató | homes |
| Proves de camp |||||||
| Salt de llargada | homes |
| Triple salt | homes |
| Salt d'alçada | homes |
| Salt amb perxa | homes |
| Llançament de pes | homes |
| Llançament de disc | homes |
| 1900 > |||||||
La prova del llançament de disc masculí va ser una de les dues proves de llançaments que es van disputar durant els Jocs Olímpics d'Atenes de 1896. La prova de llançament de disc es disputà el 6 d'abril, prenent-hi part onze atletes.
Gairebé cap dels atletes havia llançat un disc abans, ja que era una prova que no s'havia disputat mai en cap competició internacional. Robert Garrett, dels Estats Units en fou el vencedor.

## Medallistes

| Or | Plata | Bronze |
| Robert Garrett | Panagiotis Paraskevópulos | Sotirios Versís |

## Results

| Posició | Atleta | Distància | 1 | 2 | 3 | 4 | 5 |
| | Robert Garrett | 29,15 m | 27,53 | X | desconegut | 28,72 | 29,15 |
| | Panagiotis Paraskevópulos | 28,95 m | 28,51 | desconegut | desconegut | 28,88 | 28,95 |
| | Sotirios Versís | 27,78 m | desconegut | desconegut | desconegut | desconegut | desconegut |
| 4 | George S. Robertson | 25,20 m | desconegut | desconegut | desconegut | No continuen | No continuen |
| 5-9 | Alphonse Grisel | desconegut | desconegut | desconegut | desconegut | | | No continuen | No continuen |
| 5-9 | Viggo Jensen | desconegut | desconegut | desconegut | desconegut | | | No continuen | No continuen |
| 5-9 | Holger Nielsen | desconegut | desconegut | desconegut | desconegut | | | No continuen | No continuen |
| 5-9 | Georgios Papasideris | desconegut | desconegut | desconegut | desconegut | | | No continuen | No continuen |
| 5-9 | Henrik Sjöberg | desconegut | desconegut | desconegut | desconegut | | | No continuen | No continuen |

## Referències

* Lampros, S.P.; Polites, N.G.; De Coubertin, Pierre; Philemon, P.J.; & Anninos, C.. The Olympic Games: BC 776 – AD 1896. Athens: Charles Beck, 1897. (Consultable digitalment a AAFLA.org Arxivat 2013-01-16 a Wayback Machine.)
* Mallon, Bill; & Widlund, Ture. The 1896 Olympic Games. Results for All Competitors in All Events, with Commentary. Jefferson: McFarland, 1998. ISBN 0-7864-0379-9. (Extracte consultable a AAFLA.org Arxivat 2012-09-12 a Wayback Machine.)
* Smith, Michael Llewellyn. Olympics in Athens 1896. The Invention of the Modern Olympic Games. London: Profile Books, 2004. ISBN 1-86197-342-X.
# Sorogújino

Sorogújino (en rus: Сорогужино) és un poble de l'óblast de Vladímir, a Rússia, segons el cens del 2010 tenia 241 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Sorol

Sorol és un atol de corall de nou illes que forma part de les Illes Carolines Centrals en l'oceà Pacífic, que és un districte legislatiu de l'estat de Yap en els Estats Federats de Micronèsia. Sorol es troba aproximadament a 150 quilòmetres (93 milles) al sud de Ulithi i a 250 quilòmetres (160 milles) al sud-est de l'illa de Yap. La població de Sorol era de 215 persones l'any 2000. Sorol és un municipi de l'estat de Yap tot i que la seva població ha estat classificada com a part del districte de Fais en algunes publicacions estadístiques.

## Referències

* ↑ http://www.spc.int/prism/Country/FM/stats/Census%20&%20Surveys/2000/Yap-BT.pdf
* ↑ https://web.archive.org/web/20160804205141/http://fsmlaw.org/yap/code/title06/T06_Ch01.htm
* ↑ http://www.pacificweb.org/DOCS/fsm/Yap2000Census/2000%20Yap%20Census%20Report_Final.pdf Arxivat 2011-07-27 a Wayback Machine.
# Soroksár Atlétikai Club

El Soroksár Atlétikai Club fou un club de futbol hongarès de la ciutat de Pesterzsébet (Budapest).

## Història

Debutà a la primera divisió hongaresa la temporada 1932-33 en la que acabà en novena posició. La temporada següent es proclamà campió de copa.
Evolució del nom:
* 1911-1913: Soroksári Athletikai Club
* 1913: dissolt
* 1919: refundació
* 1919-1920: Soroksári Munkások Testgyakorló Köre
* 1920-1926: Soroksári Atlétikai Club
* 1926-1935: Soroksár FC
* 1935: fusió amb Erzsébeti TC
* 1935-1936: Erzsébet-Soroksár FC
* 1937-1945: Soroksári AC
* 1945: Soroksári MADISZ
* 1945: fusió amb Erzsébeti MADISZ
* 1945-1948: ErSo MaDISz
* 1948: fusió amb Soroksári Textil
* 1948-1949: Soroksári Egység SE
* 1949-1950: Soroksári Textil SK
* 1950-1957: Soroksári Textiles Vörös Lobogó
* 1957-2003: Soroksári AC

## Palmarès

* Copa d'Hongria:
** 1933-34

## Referències

* ↑ «Soroksár Futball Club». Magyarfutball.hu, 29-05-2015.
* ↑ «Hongarès League 1932-33». Rec.Sport.Soccer Statistics Foundation.com, 29-05-2015.
* ↑ «Hungary - List of Cup Winners». rsssf.com. [Consulta: 9 abril 2017].

## Enllaços externs

* Perfil
# Atletisme als Jocs Olímpics d'Estiu de 1912 - llançament de pes a dues mans masculí

El llançament de pes a dues mans masculí va ser una de les proves del programa d'atletisme disputades durant els Jocs Olímpics d'Estocolm de 1912. Aquesta va ser la primera i única vegada que es disputava aquesta competició en uns Jocs Olímpics.
El format de la prova era que cada llançador tirava el pes tres vegades amb la seva mà dreta i tres vegades amb la mà esquerra. La millor distància amb cada mà se sumen per donar un total. Els tres finalistes van rebre la possibilitat d'efectuar tres llançaments més amb cada mà. La competició es va disputar el dijous 11 de juliol i hi van prendre part 7 atletes de 4 nacions diferents.

## Medallistes

| Or | Plata | Bronze |
| Ralph Rose (USA) | Patrick McDonald (USA) | Elmer Niklander (FIN) |

## Resultats

Els quatre primers classificats foren els mateixos que en la prova habitual de llançament de pes, tot i que en un ordre diferent. McDonald, que havia guanyat la prova amb una sola mà, no va ser capaç de superar a Rose. El bon paper de Niklander en la ronda preliminar li va permetre passar a la ronda final i que acabés el tercer després dels tres llançaments de millora.
| Pos. | Atleta | Ronda preliminar | Ronda preliminar | Ronda preliminar | Ronda preliminar | Ronda preliminar | Final | Final | Final | Millor marca total |
| Pos. | Atleta | 1 | 2 | 3 | Total | Pos. | 4 | 5 | 6 | Millor marca total |
| 1 | Ralph Rose (USA) | 15.11 | — | 15.23 | 26.50 | 2n | 14.78 | — | 15.10 | 27.70 |
| 1 | Ralph Rose (USA) | 11.04 | 11.19 | 11.27 | 26.50 | 2n | 11.34 | 11.65 | 12.47 | 27.70 |
| 2 | Patrick McDonald (USA) | 14.24 | — | — | 25.09 | 3r | 15.08 | — | — | 27.53 |
| 2 | Patrick McDonald (USA) | 11.37 | 11.74 | 11.85 | 25.09 | 3r | 11.79 | 12.29 | 12.45 | 27.53 |
| 3 | Elmer Niklander (FIN) | 14.24 | — | — | 26.67 | 1r | 13.55 | — | 14.71 | 27.14 |
| 3 | Elmer Niklander (FIN) | 11.84 | — | 12.43 | 26.67 | 1r | 12.42 | — | — | 27.14 |
| 4 | Lawrence Whitney (USA) | 13.48 | — | — | 24.09 | 4t | | | | 24.09 |
| 4 | Lawrence Whitney (USA) | 10.61 | — | — | 24.09 | 4t | | | | 24.09 |
| 5 | Einar Nilsson (SWE) | 12.52 | — | — | 23.37 | 5è | | | | 23.37 |
| 5 | Einar Nilsson (SWE) | 10.05 | 10.85 | — | 23.37 | 5è | | | | 23.37 |
| 6 | Paavo Aho (FIN) | 12.54 | 12.72 | — | 23.30 | 6è | | | | 23.30 |
| 6 | Paavo Aho (FIN) | 10.25 | 10.29 | 10.58 | 23.30 | 6è | | | | 23.30 |
| 7 | Mgirdiç Migiryan (TUR) | — | 10.85 | — | 19.78 | 7è | | | | 19.78 |
| 7 | Mgirdiç Migiryan (TUR) | 8.93 | — | — | 19.78 | 7è | | | | 19.78 |

## Referències

* ↑ «Athletics at the 1912 Stockholm Summer Games: Men's Shot Put, Both Hands». Sports Reference. Arxivat de l'original el 6 d'octubre 2009. [Consulta: 5 agost 2016].

## Bibliografia

* Bergvall, Erik (ed.). Adams-Ray, Edward (trans.).. The Official Report of the Olympic Games of Stockholm 1912. Estocolm: Wahlström & Widstrand, 1913.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 14 de juliol 2015. [Consulta: 3 gener 2007].
# Sid Kimpton

Sid Kimpton (12 d'agost de 1887 - 15 de febrer de 1968) fou un futbolista i entrenador de futbol anglès.
Fou jugador del Southampton FC. Va formar part de l'equip francès a la Copa del Món de 1934 com a entrenador. També entrenà a clubs com Polonia Warsaw, Cracovia, Le Havre AC, RC Paris, FC Rouen i Cherbourg.

## Referències

* ↑ Holley, Duncan; Chalk, Gary. The Alphabet of the Saints. ACL & Polar Publishing, 1992, p. 198. ISBN 0-9514862-3-3.
* ↑ Chalk, Gary; Holley, Duncan. Saints – A complete record. Breedon Books, 1987, p. 48–49. ISBN 0-907969-22-4.
* ↑ «French Football Federation». Arxivat de l'original el 2013-02-01. [Consulta: 27 gener 2018].
* ↑ Trenerzy piłkarzy wikipasy.pl Cracovia Kraków encyclopedia
* ↑ Gowarzewski, Andrzej. Encyklopedia piłkarska FUJI. GiA, 2003. ISBN 83-88232-13-4.
* ↑ «FC Rouen». Arxivat de l'original el 2009-07-13. [Consulta: 27 gener 2018].
* ↑ RSSSF
# Sid Sackson

Sid Sackson (Chicago, 4 de febrer de 1920 - 6 de novembre de 2002) fou un autor i col·leccionista estatunidenc de jocs de taula, especialment conegut pel joc empresarial Acquire.

## Biografia

La seva creació més popular és el joc de negocis Acquire, publicat el 1964 per l'editora estatunidenca 3M (en paraules de l'expert en jocs Oriol Comas i Coma, es tracta de «la millor creació del millor dissenyador»). Altres jocs que va crear són Focus (1963, també conegut com a Domination), que va guanyar el prestigiós premi alemany de Spiel des Jahres el 1981, Bazaar (1967) i Can't Stop (1980).
Sackson també va publicar llibres sobre la història i el món dels jocs, especialment A Gamut of Games i Card Games Around the World; aquests dos títols inclouen una gran diversitat de regles per a jocs nous com antics, i el mateix Sackson va inventar diversos jocs per a aquestes obres.
Sackson va recollir i catalogar jocs al llarg de tota la seva vida; en el moment de la seva mort, la seva col·lecció es calculava en més de 18.000 títols. Molts d'aquests eren únics, enviats per creadors i desenvolupadors de jocs que volien els consells de Sackson. En un moment de la seva vida, Sackson va rebutjar una oferta per portar la seva col·lecció en un altre lloc per a una custòdia permanent; els jocs van ser venuts en una sèrie de subhastes després de la seva mort, i la col·lecció es va dispersar. Els papers personals de Sackson es troben a The Strong de Rochester, Nova York.

## Honors i premis

Sackson va ser inclòs al Academy of Adventure Gaming Arts & Design's Hall of Fame, juntament amb Acquire, el 2011.

## Referències

* ↑ "United States Social Security Death Index," database, FamilySearch (https://familysearch.org/ark:/61903/1:1:JBRW-PZG : accessed 25 May 2016), Sidney Sackson, 06 Nov 2002; citing U.S. Social Security Administration, Death Master File, database (Alexandria, Virginia: National Technical Information Service, ongoing).
* ↑ «Sid Sackson | Board Game Designer | BoardGameGeek». [Consulta: 14 setembre 2019].
* ↑ «Acquire». [Consulta: 14 setembre 2019].
* ↑ Comas i Coma. El món en jocs. Barcelona: RBA, 2005.
* ↑ Sackson. A Gamut of Games (en anglès), 1969. ISBN 0-486-27347-4.
* ↑ Origins Awards Hall of Fame for Sackson
# Sigtrygg Ivarsson

Sigtrygg Ivarsson (Sictric I) (850-902), va ser un cabdill viking nòrdic-gaèlic, monarca del regne de Dublín entre el 888 i el 893. Va accedir al tron després d'assassinar el seu germà i anterior rei Sichfrith Ivarsson, com es recull als Annals d'Ulster
| « | «Sichfrith m. Imair, rex Nordmannorum, a fratre suo per dolum occisus est». | » |
L'historiador James Todd (1867) identifica a Sictric I com "Senyor dels estrangers de Limerick" que apareix als Annals dels quatre mestres, encara que és possible que el Senyor de Limerick fos el seu fill Aralt (Harald). Clare Downham (2007) així i tot identifica Harald com a fill de Sihtric Cáech (Sitric II) de la influent dinastia Uí Ímair. Durant aquest període el regne de Dublín va ser un poderós enclavament que envestia amb èxit a la major part de monestirs amb les seves expedicions bèl·liques de saqueig i devastació. En un període de dos anys (890-891) van atacar Ardbraccan, Donaghpatrick, Dulane, Glendalough, Kildare i Clonard.
Després d'un recés d'un any quan un noble Jarl nomenat Jarl Sichfrith (com el seu finat germà) va governar Dublín entre 893-894, Sigtrygg va regressar i es va apoderar del tron durant dos anys més fins al 896.

## Vegeu també

* Llista de reis de Dublín

## Referències

* ↑ Annals d'Ulster any 888 cap. 9
* ↑ Todd, 1990, p. 27.
* ↑ Downham, 2007.
* ↑ Ó Corráin, 1998, p. 22.

## Bibliografia

* Downham, Clare. Viking Kings of Britain and Ireland: The Dynasty of Ívarr to A.D. 1014 (en anglès). Edinburgh: Dunedin, 2007. ISBN 978-1-903765-89-0.
* Todd, James Henthron (trad.). Cogad Gaedel re Gallaib (1867) (en anglès). Dublín: Longmans, Green, Reader & Dyer, 1990. ISBN 1-871615-03-8.
* Ó Corrain, Donnchad, «etext The Vikings in Scotland and Ireland in the Ninth Century» (pdf) (en anglès). Peritia, vol 12, 1998.
# Atlètic Segre

L'Atlètic Segre és un club esportiu centrat en el futbol base fundat a Lleida el 1975. La temporada 2021-2022 l'entitat comptava amb 460 jugadors i 33 equips de diferents categories. Ha guanyat diversos trofeus com el III Trofeu de Futbol 7 Aleví de Mequinensa de 2015 i el 1r Torneig Aleví Copa Cooperativa d'Artesa de 2017.

## Història

Des de la dècada del 1980 un dels directius destacats va ser Ramon Farrús, que el 2003 assumí la presidència de l'entitat fins a la seva mort, el 2016, produïda per un càncer. Durant la seva presidència treballà per modernitzar l'entitat. El rellevà, el gener de 2017, per un equip directiu format pel president Josep Antoni Subirà «Pitu» i el coordinador de l'escola David Càmara. El 2019, la presidència l'assumí l'entrenador de la casa David Romaní.
Des del 2010 l'Atlètic Segre impulsa una escola de futbol base del barri de Diamaguene d'M’Bour, al Senegal. El coordinador del projecte és Cheikh Gueye, entrenador i lingüista resident a Lleida des del 2005. S'envia material esportiu dues vegades l'any, i també es fa arribar material informàtic que beneficia a 200 infants.
El desembre de 2014 l'entitat va inaugurar una remodelació de les instal·lacions, que passaren a comptar amb un camp de futbol 11 i un de futbol 7, un gimnàs, una sala de juntes, la megafonia, el taller, l'entrada, la cafeteria, els trofeus, el vestíbul, la sala de juntes, les oficines i despatxos, els vestidors, la bugaderia, el material i la sala de fisioteràpia.

## Referències

* 1 2 «L'Atlètic Segre estrena les obres de millora i presenta als seus equips». Lleida Diari, 15-12-2014 [Consulta: 17 març 2018]. Arxivat 17 de març 2018 a Wayback Machine.
* 1 2 «Pitu Subirà deixa la presidència de l'Atlètic Segre després de 27 anys al club». La Manyana. [Consulta: 26 juny 2022].
* ↑ «El Atlètic Segre se proclama campeón del III Torneo de Fútbol 7 Alevín de Mequinensa». AraInfo, 08-06-2015 [Consulta: 17 març 2018].
* ↑ «L'Atlètic Segre s'imposa al 1r Torneig Aleví Copa “Cooperativa d'Artesa”». Noguera TV, 2017 [Consulta: 17 març 2018].
* ↑ «Mor el president de l'Atlètic Segre». Segre, 02-01-2017 [Consulta: 17 març 2018].
* ↑ Vargas, Sergio «Club Atlètic Segre: algo más que fútbol». Football Citizens, 18-11-2012 [Consulta: 17 març 2018].
# Theodor Mundt

Theodor Mundt (Potsdam, 19 de setembre de 1808 - Berlín, 30 de novembre de 1861) fou un crític i novel·lista alemany.
Estudià filologia i filosofia a Berlín. El 1832 s'instal·là a Leipzig com a periodista, on coedità Blätter für litterarische Unterhaltung, i on se'l sotmetia a una supervisió policial rigorosa. El 1839 es casà amb Klara Müller (1814 - 1873), que sota el nom de Luise Mühlbach es convertia en un novel·lista popular, i es traslladà el mateix any a Berlín. Aquí la seva intenció d'entrar a una carrera acadèmica era per un temps frustrat pel seu enfrontament amb les lleis de premsa prussianes. El 1842, tanmateix, se li permetia establir-se com a Privatdozent. El 1848 se'l nomenà professor de Literatura i Història a Breslau, i el 1850 professor i bibliotecari a Berlín, on moria.
Mundt va escriure extensament sobre temes estètics, i com a crític tenia influència considerable en el seu temps. Entre els seus treballs destaquen Die Kunst der deutschen Prosa (1837); Geschichte der Literatur der Gegenwart (1840); Aesthetik, die Idee der Schönheit und des Kunstwerks im Lichte unserer Zeit (1845, nova edició 1868); Die Götterwelt der alten Völker (1846, nova edició 1854). També va escriure unes quantes novel·les històriques com Thomas Münzer (1841); Mendoza (1847); i Die Matadore (1850). Però potser el títol principal de Mundt que li donà fama fou la seva contribució en l'emancipació de les dones, un tema que elaborà en el seu Madonna, Unterhaltungen mit einer Heiligen (1835).
# Craniotomia

Una craniotomia és una operació quirúrgica en la qual s'extreu temporalment un penjoll ossi del crani per accedir a l'encèfal. Les craniotomies solen ser operacions crítiques que es realitzen en pacients que pateixen lesions cerebrals, com ara tumors, coàguls de sang, extirpació de cossos estranys com bales o per traumatisme cranioencefàlic (TCE), i poden també permeten als metges implantar quirúrgicament dispositius, com ara estimuladors cerebrals profunds per al tractament de la malaltia de Parkinson, l'epilèpsia i el tremolor cerebel·lar. El procediment també s'utilitza en la cirurgia d'epilèpsia per eliminar les parts del cervell que estan causant l'epilèpsia.
La craniotomia es distingeix de la craniectomia (en la qual el penjoll del crani no es substitueix immediatament, permetent que el cervell s'infla, reduint així la pressió intracranial) i de la trepanació, la creació d'un forat a través del crani fins a la duramàter.

## Referències

* ↑ Diccionari Enciclopèdic de Medicina

## Vegeu també

* Cranitomia amb el pacient despert
# Malé Hoste

Malé Hoste és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1329.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História obce». Arxivat de l'original el 2021-12-21. [Consulta: 21 desembre 2021].
# Malé Kosihy

Malé Kosihy és un poble i municipi d'Eslovàquia que es troba a la regió de Nitra, al sud-oest del país. El 2021 tenia 379 habitants.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 22 gener 2021. [Consulta: 25 gener 2022].
# Els Pilots

Els Pilots és una masia del municipi de Calonge de Segarra, a la comarca catalana de l'Anoia.
Es troba a l'extrem nord del municipi, a la dreta del torrent dels Quadrells, encastellada dalt d'un turó guixenc. S'hi va des del punt quilomètric 8,8 de la carretera B-300, de Calaf a Vallmanya, (41° 46′ 45″ N, 1° 30′ 21″ E﻿ / ﻿41.779230°N,1.505957°E﻿ / 41.779230; 1.505957) en direcció a Enfesta. Al cap de pocs metres es pren el trencall a l'esquerra que hi mena. Està indicat.

## Descripció

Es tracta d'un gran casal del qual és gairebé impossible d'apreciar la primitiva estructura, a causa de la gran quantitat de modificacions i reformes que ha sofert, i també dels afegitons moderns, que desfiguren totalment el conjunt.

## Referències

* ↑ «Els Pilots». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r juliol 2015].